11.12.2012 Jurnalul Oficial al Uniunii Europene L 337/31 REGULAMENTUL (UE) NR. 1179/2012 AL COMISIEI din 10 decembrie 2012 de stabilire a criteriilor de determinare a condițiilor în care cioburile de sticlă încetează să mai fie deşeuri în temeiul Directivei 2008/98/CE a Parlamentului European și a Consiliului COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2008/98/CE a Parlamentului European și a Consiliului din 19 noiembrie 2008 privind deşeurile și de abrogare a anumitor directive (!), în special articolul 6 alineatul (2), întrucât: (1) Dintr-o evaluare a mai multor fluxuri de deşeuri reiese că piețele de reciclare a cioburilor de sticlă ar beneficia de pe urma elaborării unor criterii specifice de determinare a condițiilor în care cioburile de sticlă obținute din deşeuri nu mai constituie deşeuri. Aceste criterii trebuie să asigure un nivel ridicat de protecție a mediului şi nu trebuie să aducă atingere clasificării cioburilor de sticlă ca deşeuri de către ţări terțe. (2)  Diverse rapoarte ale Centrului Comun de Cercetare al Comisiei Europene au demonstrat că există o piață şi cerere ca cioburile de sticlă să fie utilizate ca materie primă în industria producătoare de sticlă. Prin urmare, cioburile de sticlă trebuie să fie suficient de pure și să corespundă standardelor sau specificațiilor aplicabile formulate de industria producătoare de sticlă. (3) Criteriile de determinare a condițiilor în care cioburile de sticlă încetează să mai fie deşeuri trebuie să asigure că cioburile care rezultă din operațiunea de recuperare respectă cerinţele tehnice din industria producătoare de sticlă, sunt în conformitate cu legislația în vigoare și cu normele aplicabile produselor și nu au efecte globale nocive asupra mediului sau a sănătății umane. Rapoartele Centrului Comun de Cercetare al Comisiei Europene au demonstrat că criteriile propuse pentru deşeurile utilizate ca materie primă în operațiunea de recuperare, pentru procesele şi tehnicile de tratare, precum și pentru cioburile de sticlă care rezultă din operațiunea de recu- perare îndeplinesc obiectivele respective deoarece trebuie să ducă la producția de cioburi fără proprietăți peri- culoase și cu cât mai puțini compuși care nu sunt de sticlă. ( Pentru a asigura respectarea criteriilor, este oportun să se prevadă publicarea informațiilor despre cioburile de sticlă care încetează să mai fie deşeuri și implementarea unui sistem de gestionare. (5)  Pentru a permite operatorilor să adapteze criteriile de determinare a condițiilor în care cioburile de sticlă încetează să mai fie deșeuri, este oportun să se prevadă o perioadă rezonabilă de tranziție înainte de aplicarea prezentului regulament. (6) Măsurile prevăzute de prezentul regulament sunt în conformitate cu avizul comitetului instituit prin articolul 39 din Directiva 2008/98|CE, () JO L 312, 22.11.2008, p. 3. ADOPTĂ PREZENTUL REGULAMENT: Articolul 1 Obiect Prezentul regulament stabileşte criteriile de determinare a condițiilor în care cioburile de sticlă destinate producţiei de substanțe sau articole din sticlă în procesele de retopire încetează să mai fie deşeuri. Articolul 2 Definiții În sensul prezentului regulament, se aplică definițiile prevăzute de Directiva 2008/98/CE. De asemeneca, se aplică următoarele definiții: 1. „cioburi de sticlă” înseamnă cioburi rezultate din recuperarea deșeurilor de sticlă; 2. „deținător” înseamnă persoana fizică sau juridică aflată în posesia cioburilor de sticlă; 3. „producător” înseamnă deținătorul care transferă cioburi de sticlă altui deţinător pentru prima dată ca cioburi de sticlă care nu mai constituie deşeuri; 4. „importator” înseamnă orice persoană fizică sau juridică stabilită pe teritoriul Uniunii care introduce pe teritoriul vamal al Uniunii cioburi de sticlă care nu mai constituie deșeuri; 5. „personal calificat” înseamnă personalul care este calificat, în virtutea experienței ori a pregătirii, să monitorizeze şi să evalueze proprietățile cioburilor de sticlă; 6. „inspecţie vizuală” înseamnă inspectarea cioburilor de sticlă din toate componentele unui transport, cu ajutorul simțurilor umane sau a oricăror echipamente nespecializate; 7. „transport” înseamnă un lot de cioburi de sticlă care urmează a fi livrate de la un producător la un alt deţinător și care poate fi prezent în una sau mai multe unități de transport, precum containerele. Articolul 3 Criterii privind cioburile de sticlă Cioburile de sticlă încetează să mai fie deşeuri dacă, la trans- portul de la un producător la alt deţinător, sunt îndeplinite toate condițiile următoare: 1. cioburile care rezultă din operațiunea de recuperare respectă criteriile stabilite în anexa I secţiunea 1; 2. deşeurile folosite ca materie primă pentru operațiunea de recuperare respectă criteriile stabilite în anexa I secţiunea 2;